24/05/2018 | Administración LocalMunicipal
Ames
Convocatoria do proceso selectivo para a selección e contratación laboral fixa dun/dunha oficial para a sección de obras e servizos básicos, subgrupo C2, polo sistema de concurso-oposición libre

Por resolución desta Alcaldía núm.979/2018, de 15 de maio, resolveuse a aprobación das bases da convocatoria para a selección e contratación laboral fixa dun/dunha oficial para a sección de obras e servizos básicos, subgrupo C2, polo sistema de concurso-oposición libre, e que se transcriben a continuación: As presentes bases teñen como obxecto regular un procedemento para a contratación como persoal laboral fixo, dun/dunha oficial, subgrupo C2, polo sistema de concurso-oposición libre. Denominación: Oficial Grupo de clasificación: subgrupo C2 Titulación: Estar en posesión o en condición de obtelo antes da finalización do prazo de presentación de solicitudes do título de graduado/a en educación secundaria obrigatoria (Lei orgánica 2/2006, de 3 de maio, de educación), graduado/a en educación secundaria (Lei 1/1990, de 3 de outubro, de ordenación xeral do sistema educativo), graduado/a escolar ou técnico/a auxiliar (Lei 14/1970, de 4 de agosto, xeral de educación e financiación da reforma educativa) ou bacharelato elemental (plan 1957). Outros coñecementos: Permisos de condución B, C e CAP, e coñecementos de Galego Contido funcional: a. Executar obras de mantemento e obras públicas municipais en xeral, baixo a dirección do capataz, calquera outra correspondente a súa categoría, e propia do departamento no que se integra. Xeira de traballo: Completa Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a) Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. b) Estar en posesión, ou en condicións de obtelo na data na que remate o prazo de presentación de solicitudes, do título de graduado/a en educación secundaria obrigatoria (Lei orgánica 2/2006, de 3 de maio, de educación), graduado/a en educación secundaria (Lei 1/1990, de 3 de outubro, de ordenación xeral do sistema educativo), graduado/a escolar ou técnico/a auxiliar (Lei 14/1970, de 4 de agosto, xeral de educación e financiación da reforma educativa) ou bacharelato elemental (plan 1957). Estar en posesión dos permisos de condución B, C e CAP. c) Non haber sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa houbera sido separada ou inhabilitada. No caso de persoal laboral, non haber sido separado mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros Estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d) Ter cumpridos os 16 anos e non exceder, no seu caso, da idade máxima de xubilación forzosa. e) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. f) Estar en posesión do CELGA 3, ou equivalente, ou estar en condicións de obtelo antes do remate do prazo de presentación de instancias A dita acreditación da competencia en lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten documentalmente a dita competencia da lingua galega requirida (CELGA 3, ou equivalente), ou que non estean en condición de acreditala documentalmente dentro do prazo de presentación de instancias, deberán realizar unha proba específica de competencia en lingua galega, de conformidade ao previsto no punto 9 destas destas bases, e que cualificará ao/á aspirante como apto/a ou non apto/a. As solicitudes/instancias para tomar parte no proceso selectivo presentaranse, conforme ao modelo que figura como anexo I destas bases, no rexistro xeral do Concello, en horario de atención ao público (de 09:00 h. a 14:00 h.), e no prazo de vinte (20) días naturais contados a partir do día seguinte ao da publicación do anuncio da respectiva convocatoria no BOE. Igualmente, ditas solicitudes tamén se poderán presentar por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas (ou naqueloutras previsións normativas concordantes e/ou substitutivas deste artigo). Xunto coa dita solicitude/instancia (que deberá incluír, tamén, declaración responsable do cumprimento dos requisitos de participación), os/as aspirantes deberán achegar a seguinte documentación, que deberá presentarse en documento orixinal ou copia debidamente cotexada/compulsada: • DNI, pasaporte ou documento de identificación equivalente e acreditativo da nacionalidade do aspirante. • Título requirido para acceder ó proceso selectivo, con arranxo ao sinalado no apartado 3. b). • Acreditación documental de estar en posesión dos permisos de condución B, C e CAP • Acreditación documental de posuír, de ser o caso, o coñecemento da lingua galega requirido. • Certificado médico, en impreso oficial do Colexio de Médicos e asinado por un colexiado en exercicio, no que conste expresamente que teñen a capacidade funcional necesaria para o desempeño das funcións e tarefas correspondentes. • Xustificante de ter aboados os dereitos de exame a través da folla de autoliquidación de taxas ou documento xustificativo de telas bonificadas segundo a base quinta. • Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social, ou outro órgano competente ao efecto, que acredite tal condición; debendo achegar, asemade, certificado dos citados órganos, ou da administración sanitaria competente, acreditativo da compatibilidade co desempeño das tarefas e funcións correspondentes. Debendo advertir, asemade, xunto á presentación da solicitude, de ser o caso, se precisaran algún tipo de adaptación nas probas a desenvolver. Os dereitos de exame corresponderanse coa tarifa dun grupo C2, que deberán ser aboados obrigatoriamente a través da folla de autoliquidación de taxas, á que se poderá acceder a través da seguinte dirección: http://www.concellodeames. gal/ames_dixital_oficina_virtual_tributaria. php? idioma=es Os dereitos de exame para os grupos anteriores estarán bonificados e terán cota cero nos seguintes casos: persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente). Rematado o prazo de presentación de instancias, a Alcaldía aprobará, no prazo máximo dun mes, a lista provisional de aspirantes admitidos/as e excluídos/as que se fará pública no BOP, no taboleiro de anuncios da sede electrónica e na web municipais. En dita Resolución indicarase o nome, apelidos e DNI dos/as admitidos/as e excluídos/as e, no seu caso, as causas de exclusión. Os/as aspirantes excluídos/as, así como os omitidos na relación de admitidos ou excluídos, disporán dun prazo de 10 días hábiles, que comezará a contar dende o día seguinte ao da publicación da resolución no BOP, para corrixir os defectos que motivaran a súa exclusión ou a súa omisión da lista de admitidos. Os aspirantes que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos do proceso selectivo. De non se presentaren reclamacións dentro deste prazo, a lista provisional de admitidos e excluídos elevarase a definitiva. As alegacións/emendas serán aceptadas ou rexeitadas por resolución da Alcaldía (que será obxecto de nova publicación no BOP, así como no taboleiro de anuncios da sede electrónica e na web municipais), e na que se aprobará a lista definitiva de admitidos/as e excluídos/as; na mesma, tamén se determinará a composición nominativa do tribunal cualificador, o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo. O tribunal, cuxa composición se adecuará aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (artigos 60 do Texto Refundido da Lei do Estatuto Básico do Empregado Público e 59 da Lei do Emprego Público de Galicia), estará conformado polos seguintes integrantes (dos que se deberá nomear, en todo caso, titulares e suplentes): - Presidente - 3 Vogais. - Secretario/a O tribunal non poderá constituírse, nin actuar, sen a presenza, cando menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a. De tódalas reunións que celebre o tribunal, o/a secretario/a redactará a correspondente acta. Os membros do tribunal absteranse de intervir, e o comunicarán á autoridade convocante, cando concorra algunha das circunstancias previstas, ao efecto, na normativa reguladora de réxime xurídico das administracións públicas. Así mesmo, os aspirantes poderán recusar aos membros do tribunal cando concorran ditas circunstancias. O tribunal resolverá, por maioría de votos dos seus membros presentes, tódalas dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas (recabando, no seu caso, a emisión de informe e/ou opinión especializada por parte dos asesores que, ao efecto, poidan ter sido requiridos) O tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da asistencia/colaboración na súa actuación e/ou traballos propios, de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo ( e normativa concordante e/ou substitutiva) En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados. Coa resolución comprensiva da relación definitiva de aspirantes admitidos e excluídos, a publicar no BOP e no taboleiro de anuncios da sede electrónica e na web municipais, determinarase a composición nominativa do tribunal cualificador, o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo. O sistema selectivo empregado será o de concurso- oposición libre. Os sucesivos anuncios sobre puntuación e realización das probas da fase de concurso e de oposición, así como aqueloutros anuncios que poidan proceder, efectuarase no taboleiro de anuncios da sede electrónica e na web municipais. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándoo no mesmo día á autoridade que convocou o proceso selectivo. Os exercicios da fase oposición serán de carácter obrigatorio e eliminatorio, agás o que, de ser o caso, se deba realizar para a acreditación do coñecemento do galego (no que os/as aspirantes serán cualificados como aptos ou non aptos). As persoas aspirantes que non acrediten estar en posesión do nivel de coñecemento de galego requirido (CELGA 3 ou equivalente) terán que realizar unha proba obrigatoria de competencia en lingua galega, antes do inicio da fase de oposición. O Servizo de Normalización Lingüística municipal asesorará ao Tribunal e colaborará na confección e corrección da correspondente proba. A proba determinaraa o Tribunal inmediatamente antes da súa realización, será acorde coas características funcionais do posto e deberá demostrarse nela unha competencia similar á esixida para o CELGA 3. Esta proba cualificará aos/ás aspirantes como “aptos/as” ou “non apto/as” e quedarán eliminados do proceso selectivo aqueles/as aspirantes que non acaden a cualificación de apto/as, dado que non cumprirían o requisito esixido no punto 3. f destas bases. A selección consistirá nun concurso- oposición libre: Fase de concurso: O baremo do concurso será a seguinte: 1. Por servizos prestados como condutor de retroexcavadora (ata un máximo de 6 puntos) a.1) Na Administración local: 0,20 puntos/mes completo de traballos a.2) En outras administracións ou en empresas públicas dependentes das mesmas: 0,15 puntos/mes completo traballado a.3) En empresas privadas: 0,1 puntos/mes completo traballado Forma de acreditación dos servizos: Fotocopia compulsada do contrato de traballo e certificación de vida laboral, expedida pola Tesourería Xeral da Seguridade Social. Deberá quedar debidamente acreditado o posto de traballo concreto e as funcións desempeñadas. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. No caso de que a relación fose funcionarial, deberán acreditarse os servizos mediante o nomeamento, a toma de posesión e a certificación da vida laboral expedida pola Tesourería Xeral da Seguridade Social. Se os servizos derivan dunha actividade por conta propia acompañarase obrigatoriamente a copia do contrato de servizo que dera lugar a experiencia alegada e a alta no réxime correspondente. Deberá quedar debidamente acreditado o posto de traballo concreto e a función desempeñada. Non se valorarán as actividades por conta propia nas que non se achegue esta documentación. Non se terán en conta outras formas de acreditación dos servizos e, en ningún caso, un certificado de servizos prestados poderá substituír ao contrato de traballo ou a resolución de nomeamento e toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes, a documentación que se presente fora deste prazo será considerada achega de nova documentación fora de prazo e non se terá en conta. a) Pola participación en actividades de formación relacionado co contido funcional que se reflicte na base segunda, organizadas ou impartidas polas administracións públicas ou actividades incluídas no plan de formación permanente organizadas polas institucións ou entidades colaboradoras coas Administracións públicas e homologadas por estas. Neste apartado poderase acadar ata un máximo de 2 puntos: a.1) Por cada curso de 10 a 30 horas: 0,10 puntos a.2) Por cada curso de 31 a 100 horas lectivas: 0,20 puntos a.3) Por cada curso de 101 a 200 horas lectivas: 0,30 puntos. a.4) Por cada curso superior a 200 horas lectivas: 0,5 puntos. Forma de acreditación: certificación da entidade que impartiu a formación ou copia compulsada do documento oficial acreditativo da súa realización onde quede acreditada a súa duración e o seu contido e, no seu caso, a súa homologación pola Administración pública correspondente. Se a duración se establece en créditos, cada crédito equivalerá a 10 horas. b) Pola realización da seguinte formación oficial en actividades de formación relacionadas co contido funcional do posto. Neste apartado poderase acadar ata un máximo de 2 puntos: b.1) Certificado de profesionalidade en operacións de maquinaria de movemento de terras (105 horas): 1 punto b.2) Certificado de profesionalidade en mantemento de primeiro nivel de maquinaria de movemento de terras (60 horas): 0,75 puntos b.3) Certificado de profesionalidade en seguridade nas operacións de maquinaria de movemento de terras (15 horas): 0,25 puntos Forma de acreditación: Copia compulsada do documento oficial acreditativo de estar en posesión do certificado de profesionalidade. Primeiro exercicio: De carácter obrigatorio e eliminatorio Consistirá na resolución por escrito dun cuestionario tipo test composto por 75 preguntas, mais 3 de reserva con 4 respostas alternativas, relacionado co contido funcional do posto e coas materias contidas no temario que figura como Anexo II destas bases. As preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O exercicio será determinado polo Tribunal antes da realización do mesmo. O tempo máximo para a realización do exercicio será de 90 minutos. A proba cualificarase de 0 a 10 puntos, debéndose obter unha puntuación mínima de 5 puntos para superalo, correspondendo ao Tribunal determinar cal é o número mínimo de preguntas acertadas para alcanzar esta puntuación mínima, que non ten por que corresponderse necesariamente co 50% das preguntas acertadas e para o que se terá en conta que por cada tres (3) respostas incorrectas se descontará unha correcta. Segundo exercicio: De carácter obrigatorio e eliminatorio Consistirá na superación dun exercicio de carácter práctico relacionado co contido funcional do posto e co temario que figura no Anexo II. O exercicio será determinado polo Tribunal antes da realización do mesmo. O tempo máximo para a realización do exercicio será o que estableza o Tribunal segundo a natureza do exercicio a realizar. A proba cualificarase de 0 a 10 puntos, debéndose obter unha puntuación mínima de 5 puntos para superalo, correspondendo ao Tribunal determinar cal é o número coñecementos necesarios para alcanzar o 5. A puntuación final obterase sumando as puntuacións acadadas en cada exercicio. No caso de empate na puntuación total terase en conta, prioritariamente, a puntuación obtida no primeiro exercicio da fase de oposición. En caso de que persista o empate, atenderase á primeira letra do primeiro apelido seguindo a orde alfabética aprobada pola Xunta de Galicia que marca a orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2017(letra “K”, DOG núm.20 de 30/01/2017). Nos apelidos compostos coa preposición de, da, de la, d’. a mesma non será tida en conta (por exemplo: El Hossein Testal Pelleja. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. Finalizado o proceso selectivo, o Tribunal fará pública (mediante anuncio no taboleiro de anuncios da sede electrónica e páxina web municipais) a puntuación final total dos/as candidatos/as que teñan superado o proceso selectivo. Propoñendo, asemade, a contratación como persoal laboral fixo daqueles que, en igual número ás ditas vacantes, e en atención á puntuación acadada, proceda seleccionar (proposta que se elevará á Alcaldía, para que, con arranxo ás competencias recoñecidas ao efecto, proceda resolver dita contratación). Non obstante o anterior, a fin de asegurar a cobertura das prazas, cando se produzan renuncias das persoas seleccionadas antes da formalización do contrato, ou non acrediten os requisitos establecidos na convocatoria, na proposta do Tribunal poderá figurar unha relación complementaria dos candidatos que tiveran superado o proceso selectivo (e non tiveran sido seleccionadas inicialmente), cunha orde de prelación correlativa á puntuación acadada, para a súa posible contratación como persoal laboral fixo. Ase mesmo, os/as aspirantes que houberan superado o proceso selectivo serán propostos polo Tribunal, por orden descendente de puntuación, para a creación dunha bolsa de traballo de oficiais para os que se requira estar en posesión dos carnés B, C e CAP. O aspirante seleccionado deberá presentar, no prazo máximo de 20 días naturais (a contar dende o día seguinte de requirimento realizado ao efecto) declaración responsable (segundo modelo facilitado polo Concello) de que segue reunindo todos e cada un dos requisitos esixidos, e acreditados segundo o estipulado nos puntos 3 e 4 destas bases, no momento de terse presentado ao proceso selectivo, así como de non estar incurso en causa de incompatibilidade de conformidade coas previsións normativas aplicables ao respecto (e ilo sen prexuízo da responsabilidade na que, no seu caso, e por falsidade na dita declaración, puidese incorrer). Se dentro do prazo indicado (agás nos casos de forza maior, debidamente motivados e que deberán ser apreciados e estimados, potestativamente, pola Alcaldía), o aspirante seleccionado non presentara a documentación requirida, ou da mesma se deducira que non reuniría os requisitos esixidos, non poderá ser contratados, e quedarán anuladas todas as súas actuacións, sen prexuízo das responsabilidades en que puidera incorrer por falsidade; debendo propoñerse, por parte da Alcaldía, a contratación do aspirante que ocupe o primeiro lugar (por orde de puntuación) na relación complementaria de aspirantes que tiveran superado o proceso selectivo e non foran inicialmente seleccionados para a cobertura da vacante convocada. A Alcaldía-Presidencia resolverá a contratación do/a aspirante proposto/a polo Tribunal como persoal laboral fixo, para a praza de oficial, subgrupo C2, do Concello de Ames, así como a confección da bolsa de traballo composta polos/as aspirantes que sexan propostos/as polo Tribunal, en orden descendente de puntuacións. Resolta pola Alcaldía a contratación do aspirante seleccionado, este deberá iniciar a relación de servizo na data sinalada ao efecto en dita resolución, que lle será debidamente notificada; de non cumprir co dito prazo de incorporación, sen existir causa xustificada (nos casos de forza maior, debidamente motivados e que deberán ser apreciados e estimados, potestativamente pola Alcaldía), entenderase que renuncia aos seus dereitos. A contratación como persoal laboral fixo na praza obxecto de convocatoria, será obxecto de publicación no taboleiro de anuncios da sede electrónica e páxina web municipais, así como no BOP e no DOG. En todo o non previsto nas presentes bases, o tribunal quedará facultado para resolver e/ou interpretar as dúbidas que se podan presentar, e tomar os acordos necesarios para a boa orde e adecuado desenvolvemento do proceso; e, todo ilo, con pleno sometemento ás previsións normativas aplicables ao respecto, e con arranxo ao sentido e contido das propias bases. As presentes bases, as respectivas convocatorias e cantos actos administrativos se deriven das mesmas, e das actuacións do tribunal, poderán ser impugnados, polos interesados, tanto en vía administrativa como contenciosa, nos casos e na forma establecidos pola normativa aplicable ao respecto. D/Dª ………………………………….….……….……. con DNI nº ………….……… domicilio a efecto de notificacións en ……………………….….…………….……. teléfono de contacto ………………………., solicita tomar parte no proceso de selección para a contratación como persoal laboral fixo dun/dunha oficial convocado polo Concello de Ames, declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación; 1. DNI, pasaporte ou documento de identificación equivalente e acreditativo da nacionalidade do aspirante.2. Título requirido para acceder ó proceso selectivo, con arranxo ao sinalado no apartado 3. b). 3. Acreditación documental de posuír, de ser o caso, o coñecemento da lingua galega requirido.4. Acreditación documental de estar en posesión do permiso de condución B, C e CAP 5. Certificado médico, en impreso oficial do Colexio de Médicos e asinado por un colexiado en exercicio, no que conste expresamente que teñen a capacidade funcional necesaria para o desempeño das funcións e tarefas correspondentes.6. Xustificante de ter aboados os dereitos de exame ou documento xustificativo de estar exento.7. Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social, ou outro órgano competente ao efecto, que acredite tal condición; debendo achegar, asemade, certificado dos citados órganos, ou da administración sanitaria competente, acreditativo da compatibilidade co desempeño das tarefas e funcións correspondentes. Debendo advertir, asemade, xunto á presentación da solicitude, de ser o caso, se precisaran algún tipo de adaptación nas probas a desenvolver. Ames, a. de. de 2018 1. Lei 31/1995, de 8 de novembro, de prevención de riscos laborais. Nocións básicas 2. Rueiro e trazado urbano do termo municipal de Ames 3. Xeografía vial. Rede de estradas do Concello de Ames.4. Operacións de mantemento da maquinaria de obras públicas. Mecánica do automóbil. Coñecementos básicos. Os motores dos automóbiles. Tipos. A alimentación e o acendido. A distribución e a lubricación. A refrixeración.5. A transmisión. A suspensión. A dirección. Os freos 6. Motor diésel e gasolina, elementos fundamentais e funcionamento. Sistemas dos vehículos a motor, descrición e funcionamento.7. Mantemento preventivo da maquinaria pesada: motor, sistemas eléctrico, neumático e hidráulico, outros grupos, carrocería e neumáticos 8. Mantemento preventivo de vehículos lixeiros: motor, engrase, outro grupos, carrocería e neumáticos.9. Sistema hidráulico principal e sistemas hidráulicos auxiliares, clases, funcionamento e descrición dos seus elementos.10. Movementos de terra. Excavacións, zanxas e pozos, cimentación. Explanacións, taludes, tongadas, recheos, cunetas, canalizacións, tubaxes e condutos, arquetas.11. Obras de estradas: materiais básicos. Sinalización, desvío de tráfico, acopio de materiais.12. Tipos de solos. Cualidades do terreo. Dureza, cohesión, emponxamento, compacidade.13. Operacións de mantemento da maquinaria de obras públicas. Mecánica do automóbil. Coñecementos básicos.14. Operatoria e manobra con máquinas escavadoras e cargadoras. Mantemento e axustes.15. Operatoria e manobra con máquinas elevadoras, guindastres, remolques, tractores e as súas máquinas accesorias, rodillos compatadores. Mantemento e axustes.16. Operatoria e manobra con camións, dumpers e caretillas elevadoras. Mantemento e axustes. Ames, 18 de maio de 2018 O alcalde José M. Miñones Conde